tomron87/hebrew-wikipedia-sentences-corpus huggingface dataset:
בפרשה זו היו מעורבים גם , עוזר , וגיסו של גרנט, .
שמו הטוב של דלאנו כאדם בעל יושרה אישית לא הועמד בספק, תנאי שהיה נחוץ למנותו לתפקידו הבא כמזכיר הפנים של ארצות הברית.
ב-1870 התפטרו התובע הכללי אבנעזר רוקווד הואר ומזכיר הפנים ג'ייקוב דולסון קוקס וגרנט מינה את דלאנו למזכיר הפנים.
בתפקיד זה הוא כיהן מ-1 בנובמבר 1870 ועד התפטרותו ב-19 באוקטובר 1875, תקופה של כמעט 5 שנים.
בכך היה דלאנו לאדם שהחזיק בתפקיד מזכיר הפנים, האחראי על מחלקת הפנים, המחלקה הגדולה ביותר בממשלה הפדרלית, לתקופה הארוכה ביותר במהלך המאה ה-19. בתקופת כהונתו של דלאנו כמזכיר הפנים, הוא התמודד עם מספר סוגיות קריטיות והמחלקה שבניהולו התרחבה באופן מהיר.
דלאנו דחה את הרפורמות של השירות הציבורי שניסה להנהיג קודמו בתפקיד והשיב את המחלקה למצב בו נקבעו המינויים בה על פי שיקולים של פטרונות פוליטית.
במהלך מלחמת האזרחים נקטו מפקדי צבא האיחוד בטקטיקת אדמה חרוכה נגד התשתיות של הקונפדרציה והשמידו מקורות מזון חיוניים, וכך סייעו להשגת ניצחון האיחוד.
בשנות ה-60 וה-70 של המאה ה-19 אימצו קציני צבא ארצות הברית ויליאם שרמן וריצ'רד דודג', ומזכיר הפנים דלאנו אסטרטגיה דומה נגד הילידים האינדיאנים במערב, שמקור אספקת המזון העיקרי שלהם היה עדרי הביזונים.
ב-1867 אמר דודג', "כל ביזון מת הוא אינדיאני אבוד".
בדוח השנתי שלו משנת 1872 אמר דלאנו, "ההעלמות המהירה של החיה [ביזון] משטחי הציד לשעבר חייבת להתבצע באופן נרחב לטובת מאמצינו להגביל את האינדיאנים לשטחים קטנים יותר, ולאלץ אותם לנטוש את מנהגי הנוודות שלהם".
רובו של מסע ההשמדה של עדרי הביזונים נעשתה על ידי ציידים פרטיים למטרות רווח.
המדיניות הזאת אפשרה את הטבח של מיליוני ביזונים במישורים האמריקאים, ואילצה את האינדיאנים להישאר בתחומי השמורות שלהם.
עדרי הביזון המעטים שנותרו בתחומי הפארק הלאומי ילוסטון הוגנו מפני ציד על ידי חוק פדרלי שעבר ב-1872. במהלך כהונתו של דלאנו כמזכיר הפנים, ביקורת גוברת מהציבור אילצה את הקונגרס להעביר חקיקה שתבלום את טבח הביזונים במישורים.
ב-1874 הטיל גרנט וטו על הצעת החוק, וקיבל את העובדה שטבח הביזונים יקדם את המטרה להרגעת האינדיאנים.
בשנים 1872–1874 צדו האינדיאנים מספר מוערך של 1,215,000 ביזונים כחלק מצרכי אספקת המזון וצרכים נוספים שלהם.
הציידים האמריקאים טבחו באותה תקופה במספר מוערך של 4,374,000 ביזונים, וצמצמו את אוכלוסיית הבהמות עד לנקודה שבה הן לא היו מסוגלות להתרבות באופן נורמלי ולהמשיך להיות מקור אספקת מזון לאינדיאנים.
ב-30 באפריל 1871 ארגנו תושבי טוסון מיליציה שביצעה טבח ביישוב של האינדיאנים האפאצ'יים ב.
כ-144 אפאצ'ים נספו בטבח, רובם נשים וילדים.
28 ילדים נחטפו על ידי תושבי טוסון והוחזקו כבני ערובה עבור הלוחמים האפצ'ים שלא נכחו שם בעת הטבח.
תושבי טוסון משכו תשומת לב ברמה הלאומית בהיקף פעילותם, וכתוצאה מכך הם ספג גינוי מאנשי המזרח ומהנשיא גרנט.
עם זאת, תושבי אריזונה סברו שההרג היה מוצדק וטענו שלוחמי האפאצ'ים הרגו שליחי דואר ומתיישבים ליד טוסון.
הנשיא גרנט שלח את מייג'ור גנרל ג'ורג' קרוק להשכין שלום בטריטוריית אריזונה.
רבים מהאפאצ'ים הצטרפו לכוחות הצבא כדי להגן על עצמם.
ב-10 בנובמבר שכנע דלאנו את גרנט שתינתן לאפאצ'ים שמורה חדשה באריזונה ובניו מקסיקו, בעקבות המלצתו של וינסנט קולייר למצוא עבורם שטחים בהם הם יוכלו להגן על עצמם מפני התקפות המתיישבים הלבנים.
דלאנו טען שיש לשכן את כל האפאצ'ים בשמורות, כולל הגברים הצעירים והלוחמים, שהקימו חבורות פשיטה, ולא רק את הזקנים והנשים.
גרנט שלח את מייג'ור גנרל אוליבר אוטיס האוורד לאריזונה כדי לסייע לפתרון הבעיה.
במאי 1872 ארגן האוורד ועידת שלום עם מנהיג האפאצ'ים בקמפ גרנט.
האוורד גם ניהל משא ומתן לשחרור שישה מבין הילדים החטופים.
בדצמבר אותה שנה הוקמה שמורת האינדיאנים סן קרלוס, יישוב קבע, ליד הסתעפות נהר סן קרלוס ונהר גילה, במיקום שהוסכם בין האוורד לבין אסקימינזין.
באוקטובר אותה שנה כרת האוורד הסכם שלום נפרד עם מנהיג האפאצ'ים , שהתיישב בשמורת .
ביוני 1871 סירב התובע הכללי איימוס טפן אקרמן להעניק קרקעות ואיגרות חוב לחברת הרכבות יוניון פסיפיק, חברה שהייתה קשורה ל.
החלטותיו אלו של אקרמן הובילו למחאות של בעלי ההון של חברת הרכבות, ו.
אקרמן גם היה בעל תפקיד מרכזי בהעמדתם לדין של אנשי הקו קלוקס קלאן במדינות הדרום ובהגנה על זכויות האזרח של האפרו-אמריקאים.
האינטרסים של חברת הרכבת וזכויות האזרח של האפרו-אמריקאים היו בראש סדרי העדיפויות של המפלגה הרפובליקנית.
בשמם של הנטינגטון וגולד, פנה דלאנו פעמיים לאקרמן וביקש ממנו לשנות את החלטותיו שפגעו ביוניון פסיפיק, ובשתי הפעמים דחה אקרמן את הבקשה.
לאחר מכן התלונן דלאנו בפני הנשיא גרנט והציע שאקרמן יועבר מתפקידו.
גרנט הסכים, ונקב בשמו של הסנאטור מאורגון לשעבר ג'ורג' הנרי ויליאמס כמחליפו של אקרמן.
ויליאמס נראה כמי שנתן עדיפות גבוהה יותר לאינטרסים של חברת הרכבות.
בסוגיית צמצום היקף ההעמדות לדין של אנשי הקלאן, לדברי ההיסטוריון ויליאם מקפילי, "עם עזיבתו של אקרמן ב-10 בינואר 1872, אפסה כל תקווה שהמפלגה הרפובליקנית תתפתח כמפלגה לאומית עם שוויון גזעי של ממש".
ב-1871 ארגן דלאנו את הראשונה בארצות הברית במימון פדרלי אל שטחי הפארק הלאומי ילוסטון, שבראשה עמד הגאולוג .
דלאנו נתן הנחיות מדויקות להיידן להכין מפה גאוגרפית של האזור ולבצע תצפיות אסטרונומיות וברומטריות.
הוא ציין שמשלחתו של היידן הונחתה "...לאסוף מידע רב ככל האפשר, הן מדעי והן מעשי...
לתת את תשומת ליבה למשאבים הגאולוגיים, המינרולוגיים, הזואולוגיים והחקלאיים של הארץ".
דלאנו גם הורה להיידן לאסוף מידע על שבטי האינדיאנים שחיו באזור.
משלחת היידן אוישה בצוות מדעי רחב שכלל שני בוטנאים, מטאורולוג, זואולוג, אורניתולוג, מינרלוג, טופוגרף, צייר, צלם, רופא, ציידים, נהגי פרדות, אמבולנס וצוות תמיכה.
ב-1 במרץ 1872 חתם גרנט על החוק להקמת הפארק הלאומי ילוסטון, הפארק הלאומי הראשון בעולם.
החוק קבע שלמזכיר הפנים תהייה "שליטה בלעדית" על הפארק.
בשל העובדה שדלאנו כיהן אז בתפקיד, הפך אותו החוק למפקח על הפארק.
הציד והדיג, כולל של ביזונים, נאסרו בשטחי הפארק, ודלאנו הוסמך לשמור על "המוזרויות ופלאי הטבע" שבתחומי הפארק.
כעת היה דלאנו אחראי על שטח אדמה של מיליוני אקרים, אם כי לא הועמדו לרשותו תקציבים לבצע זאת.
תחת זאת, ניתנה לו הסמכות להעניק חוזי חכירה של עשר שנים כדי לגייס כספים להוצאת אחזקת הפארק.
משעה שהוקם הפארק, הוצף דלאנו בבקשות לזיכיונות להקמת בתי מלון.
היה עליו גם להגדיר את השליטה ואת השימוש בתשתיות הקיימות בחלק הצפוני של הפארק.
דלאנו מינה את כמפקח הראשון על הפארק.
לנגפורד אסר על קיומם של כבישי אגרה פרטיים והגיש תוכנית לסלילה ולתחזוקה של מערכת כבישים חופשית לשימוש הציבור, אך הקונגרס סירב לממן את התוכנית.
הקונגרס סירב גם לממן את משכורתו של לנגפורד והיה עליו לממן את מחייתו בעבודה כבנקאי.
ב-1874 ביקש לנגפורד מדלאנו שיפנה לקונגרס שיאשר הקצבות להגנת הפארק מפני ציידים ומסיגי גבול.
דלאנו הסכים ודרש מהקונגרס תקצוב של 100,000 דולר כדי להקים את סוכנות הפארקים הפדרלית שתנהל ותגן על הפארק לטובת הציבור, וכן ביקש את הארכת הזיכיונות מעשר לעשרים שנה.
רק באפריל 1877, בתקופת נשיאותו של רתרפורד הייז, אישר הקונגרס סכום של 10,000 דולר, עשירית מבקשתו המקורית של דלאנו, ללא הקמת סוכנות הגנה פדרלית עבור הפארק.
במרץ 1871 חתם גרנט על חוק של הקונגרס להקמת , שנועדה לבצע רפורמות, לפקח ולצמצם את השחיתות בכוח האדם הפדרלי.
יישום כללי החוק הושארו לשיקול דעתו של הנשיא.
גרנט מינה את תומך הרפורמה מניו יורק ויליאם קרטיס כיושב ראש הנציבות.
הנציבות דיווחה שמינויים וקידומים של עובדים יהיו בשליטה של בוחנים, וכל מחלקת ממשל פדרלית תקים מועצת בוחנים, בעוד שההערכות הפוליטיות שהיו נהוגות עד אז להחלטות על העסקתם וקידומם של העובדים יבוטלו.
גרנט הורה על יישום הכללים החל מ-1 בינואר 1872. ב-1874 הוא פירק את הנציבות לאחר שהקונגרס סירב להפוך את כללי הנציבות לקבועים ולספק לה תקצוב קבוע.
העניין של הקונגרס ברפורמה בשירות הציבורי נותר רדום עד 1883.
על פי סעיף 12 של הצו הנשיאות שהוציא גרנט, המועמדים לעבודה במשרד הקרקעות ובמשרד הגמלאות של מחלקת הפנים היו אמורים להיות מאושרים על ידי מועצת בוחנים.
כאשר סירב דלאנו לקיים את לשון הצו, לא עשה גרנט דבר.
למחלקת הפנים היו תחומי אחריות שונים ומגוונים שהשתנו והתווספו בקצב מהיר והיא התמודדה עם בעיות מנהליות רבות.
מבחינתו של ראש המחלקה, שליטה על משרדיה ועיצוב המדיניות היו משימה מטילת מורא.
דלאנו טען שהמורכבות של המחלקה הפכה את יישום הרפורמה בשרות הציבורי לבלתי מעשי.
בתקופת כהונתו כמזכיר הפנים, חלחלה השחיתות בכל המחלקה, כולל סוכני דמה בלשכה לענייני אינדיאנים ופקידים במשרד הפטנטים ששלחו ידם בגניבה.
דלאנו התפטר בסופו של דבר בשל עדויות שחוזי מדידה ניתנו לחברות שבהם לבנו ג'ון, הפקיד הראשי של המחלקה, ולאורוויל גרנט, אחיו של הנשיא, היו אינטרסים בבעלות עליהן.
בימים אלו היה זה נוהג מתקבל על הדעת, אך לאנשים בעלי מודעות לרפורמה, כולל עורכי העיתון "" ועיתונים אחרים, התופעה ייצגה ניגוד אינטרסים והפרת אמון הציבור.
תמיכתו בהעמדה לדין של אנשי הקו קלוקס קלאן
כדי לחזק את חוקי תקופת השיקום ואת התיקונים ה-13, ה-14 וה-15 לחוקת ארצות הברית, חתם גרנט ב-1870 על חקיקה של הקונגרס להקמת מחלקת המשפטים של ארצות הברית.
כדי להיאבק בהתפרצויות האלימות בדרום של הקו קלוקס קלאן, חתם גרנט על כמה חוקים שנודעו כ"" בשנים 1870 ו-1871. במאי 1871 הורה גרנט על שליחתם של כוחות פדרליים לסייע לשירות המרשלים של ארצות הברית במעצר אנשי הקלאן.
התובע הכללי השני בממשלו של גרנט, איימוס טפן אקרמן, איש צבא הקונפדרציה לשעבר, ידע על התפרצויות הקלאן והיה קנאי להעמדה לדין של דרומיים לבנים שהטילו אימה על שכניהם השחורים.
באוקטובר אותה שנה, בהמלצתו של אקרמן, השעה גרנט את צו הביאס קורפוס בחלקים של קרוליינה הדרומית ושיגר כוחות פדרליים לשם כדי לאכוף את החוק.
לאחר ההעמדות לדין שבוצעו על ידי אקרמן ומחליפו ג'ורג' הנרי ויליאמס, קרס כוחו של הקלאן.
ב-1872 כבר הגיעו שיעורי ההצבעה של האפרו-אמריקאים בדרום לשיא.
בנאום תמיכה בגרנט שנשא באספת בחירות לבחירתו מחדש של גרנט בראלי, קרוליינה הצפונית ב-24 ביולי 1872, שיבח דלאנו את ההעמדות לדין של אנשי הקו קלוקס קלאן.
דלאנו טען שחוקי השיקום של הקונגרס הועברו כדי "לשמור על הסדר ועל הממשלה מפני הכאוס והמבוכה" שגרמה מלחמת האזרחים.
אלה כללו את הענקת זכות הבחירה לאפרו-אמריקאים, רובם עבדים משוחררים, שקיבלו "חירות לנצח" כתוצאה מהמלחמה.
דלאנו ציין שאם יש דבר כלשהו שמייצג את משמעות החירות, הוא שהאפרו-אמריקאים "צריכים להיות שווים בפני החוק ושקולם ייוצג ברשות המחוקקת".
לדבריו של דלאנו, הדרומיים שדחו את תוכנית השיקום הרפובליקנית בחרו במלחמה חתרנית נגד האפרו-אמריקאים ונגד הרפובליקנים הלבנים, כולל הקמת הקו קלוקס קלאן.
דלאנו אמר שהקו קלוקס קלאן הרג 18 איש ב-14 מחוזות של קרוליינה הצפונית והכה באכזריות 315 רפובליקנים שלא חטאו בדבר.
דלאנו אמר שהעדויות שהוצגו בכתבי האישום שהוגשו נגד חברי הקלאן בבתי המשפט הפדרליים הוכיחו "ברבריות ובגידה של הקו קלוקס קלאן".
בבחירות אלו ניצח גרנט בקרוליינה הצפונית ובמדינות דרומיות נוספות רבות.
ב-1873 הגדיר דלאנו באופן רשמי את הדרכים להשגת מטרות מדיניותו של גרנט כלפי האינדיאנים.
מטרתו הסופית של גרנט הייתה המרת דתם של האינדיאנים לנצרות והטמעתם בתרבות הלבנה כדי להכינם לקראת אזרחות אמריקאית מלאה.
עקרונות יסוד אלו המשיכו להשפיע על מדיניות השלום עם האינדיאנים, שכן כביכול הם הגנו עליהם מפני אלימות המתיישבים הלבנים בתקופה בה הלבנים נדדו אל האדמות שקודם לכן הוחזקו על ידי האינדיאנים.
בנוסף, ארגונים נוצריים וארגוני מיסיון פעלו בשמורת ל"תרבות" האינדיאנים לאור האמונה הרווחת (כולל זו של דלאנו), שמתן אפשרות לאינדיאנים להמשיך בקיום תרבותם תוביל לחורבנם.
להשקפתו של דלאנו, מעשיו היו אמורים להשיג את מטרתו של גרנט לאפשר את הטמעתם של האינדיאנים בתרבות האדם הלבן.
על פי הסכם פורט לארמי מ-1868, הוענקה לתת-השבט אוגללה של שבטי הסו, שטח נרחב של שמורה שכללה את הגבעות השחורות, בתחומי מדינת דקוטה הדרומית.
בגבעות השחורות שכן אתר מקודש לשבטי הסו.
בעקבות המשבר הפיננסי של 1873 שיוועה ארצות הברית למקורות עושר חדשים.
ב-1874 נפוצו שמועות על גילוי זהב בגבעות השחורות שהגיעו ממשלחתו של ג'ורג' ארמסטרונג קסטר.
גרנט שיגר את המשלחת, בתקווה למצוא זהב כדי שיהווה תמיכה למדיניות המוניטרית שלו.
דלאנו התנגד למהלך, בהאמינו שמעבר דרך שטחי הציד של האינדיאנים וכיבושם יפרו את הסכם פורט לארמי ועלולים להוביל למלחמה עמם.
דלאנו אמר לגרנט ש"מלחמה כוללת עם הסו תהיה הרת אסון.
היא תחבל ביחסי השלום שהשגנו עם האינדיאנים".
מיד לאחר מכן התרחשה נהירה של לבנים בחיפוש אחר זהב.
ב-1875 הקציב הקונגרס סכום של 25,000 דולר לרכישת הגבעות השחורות, מתוך תקווה שהתשלום במזומן על העסקה ישכך את זעמם של האינדיאנים וימנע מלחמה.
באמצע מאי 1875 הובאו "", הצ'יף של שבט ה, ומנהיגי נוספים של השבט לוושינגטון הבירה כדי לשאת ולתת על מכירת הגבעות השחורות.
אנשי הסו סברו שהסכום שהוצע על ידי הקונגרס נמוך מדי.
בהבינו שבסופו של דבר הם יאבדו את הגבעות השחורות, החליט ענן אדום לנהל משא ומתן ואמר לדלאנו שהם יחתמו על ההסכם אם הסכום של 25,000 דולר במזומן יימשך קודם כל ממחלקת האוצר, כדי להבטיח את תשלומו.
לדלאנו לא הייתה שום כוונה לשלם לענן לבן במזומן, אך הוא העביר לו קבלה על הסכום ממחלקת האוצר ומתנות נוספות שנרכשו באותו יום והועברו לחברי השבט.
ענן אדום עמד על כך שהוא יקבל את הסכום במעמד החתימה, שאותו הוא ביקש לקחת עמו ולחלקו בין חברי השבט.
דלאנו הזהיר את גרנט מפני פריצת מלחמה אם המשא והמתן לא יניב תוצאות מוצלחות.
כאשר התפוצצו השיחות, נכנס גרנט לתהליך כדי לנהל את המשא והמתן ישירות עם ענן אדום.
הנשיא אמר לצ'יף שבגבעות השחורות אין שום עדרי ביזונים, כך שיהיה זה רווח עבור האינדיאנים לקבל תשלום, שכן לכל הפחות הם יוכלו לקבל דבר מה בעל ערך בחתימה על הסכם למכירת שטחים שאין להם שום ערך כשטחי ציד.
הוא גם יידע את ענן אדום שהלבנים עומדים להשתלט על הגבעות השחורות בכל מקרה, כך שיהיה זה לטובתם לא לשוב בידיים ריקות.
מתוך דאגה שהם לא יקבלו את התשלום אם הם לא יחתמו קודם כל על החוזה, ביקש ענן אדום מגרנט למשוך את הכספים מהאוצר ולהחזיק בו עד לחתימה.
גנט סירב ופנה לדרכו, באומרו לענן אדם שעליו לחתום על ההסכם לפני ביצוע התשלום.
ב-4 ביוני הציע דלאנו לענן לבן סכום נוסף של 25,000 דולר, אך הוא סירב.
בשל סירובו של ענן אדום, התיר דלאנו לאינדיאנים לקחת את החוזה הבלתי חתום בחזרה לבני שבטם לדיון נוסף, כשהתנאים הסופיים והחתימה יבוצעו על ידי ועדה ממונה.
כישלון הדיונים בוושינגטון להגיע לסיכום על חוזה תואר ב-19 ביוני במגזין המאויר "".
עם שובם לשטחיהם, חתמו ענן אדום ושאר המנהיגים בסופו של דבר על ההסכם בו הם ויתרו על זכויות הציד שלהם בגבעות השחורות כפי שהוגדרו בסעיף 11 של הסכם פורט לארמי בתמורה להצעה המקורית של הקונגרס של 25,000 דולר.
קבוצה אחרת של שבטי הסו, כולל פר רובץ וסוס משוגע, קראה תיגר על סמכותו של ענן אדום והחלה בהתנגדות חמושה, שממנה הזהיר דלאנו את גרנט.
קריאת התיגר הזאת על סמכותו של ענן אדום בשילוב חוסר שביעות הרצון של שבטי הלקוטה מהשתלטות הלבנים על הגבעות השחורות הובילה לפרוץ מערכת הגבעות השחורות בפברואר 1876.
ב-1875 החל להתגלות ספק ביושרו האישי של דלאנו כאשר החלו להתבצע חקירות על חשדות למעשי שחיתות בממשל גרנט והחל להתנהל על כך דיון באמצעי התקשורת.
אף על פי שלא היו ידועים מעשי שחיתות של דלאנו עצמו, תקופת כהונתו עמדה בצלה של מחלוקת, ומעשי ההונאה פשטו במחלקת הפנים.
הועלו האשמות בנוגע ל"טבעת האינדיאנית" ובכך שסוכנים מושחתים ניצלו אינדיאנים.
אנשי המערב, שלא היו שבעי רצון מקביעותיו של דלאנו בנוגע למענקי קרקעות וסוגיות אחרות, האשימו את בנו של דלאנו, ג'ון, שהיה עובד מחלקת הפנים, בשחיתות, שוחד והונאה בטריטוריית ויומינג.
העיתון "ניו-יורק טריביון" דיווח שג'ון דלאנו ביצע מעשי ספסרות באמצעות משרד המודד הכללי של מחלקת הפנים כאשר קיבל שותפות בחוזי מדידה בוויומינג מבלי שהוסמך כמודד או כסרטט מפות, ומבלי שתרם תרומה משמעותית לביצוע החוזים.
ההשלכה הברורה הייתה שג'ון דלאנו לקח כספים שמקורם במעשי עושק מחוזים בלתי חוקיים.
במרץ 1875 כתב הפקיד הראשי של משרד המודד, ל.ס.
סטיבנס, לבנג'מין בריסטו, מזכיר האוצר של גרנט, בו הוא ציין שלמודד הכללי סילס ריד היו כמה חוזים מושחתים שיצרו רווחים לג'ון דלאנו.
סטיבנס גם אמר שהן ריד והן ג'ון דלאנו סחטו כספים מחמישה סגני מודדים בסכומים של 5,000 דולר.
לדבריו של סטיבנס, כפו ריד ודלאנו על סגני המודדים לשלם לג'ון דלאנו לפני שהוא יוציא את הצווים של מחלקת הפנים לקרקעות שסגני המודדים מכרו למתיישבים פוטנציאליים.
מושל טריטוריית קולורדו, אדוארד מ.
מק'קוק, טען שג'ון דלאנו קיבל שוחד בסכום של 1,200 דולר מבנקאי מקולורדו, ג'רום צ'אפי, כדי להבטיח זיכיונות קרקע ממחלקת הפנים.
נזק רב יותר גרמה ההאשמה של סטיבנס שקולומבוס דלאנו ידע ואישר את כל מה שעשה ריד עבור ג'ון דלאנו.
בנוסף לבנו של דלאנו, קיבל אורוויל, אחיו של גרנט, תשלומים על שירותי מדידה בטריטוריית ויומינג, אף על פי שהוא לא ביצע שום עבודה.
הפקיד הראשי של שלוחת שאיין של משרד המדידות הפדרלי העיד בפני הקונגרס בנוגע לאורוויל גרנט.
כאשר נשאל אם אורוויל ביצע עבודה כלשהי בטריטוריית ויומינג, השיב הפקיד הראשי, "לא אדוני, אני לא חושב שהוא אי פעם היה בטריטוריה".
ביולי 1875 נפוצו שמועות שדלאנו ידע שאורוויל גרנט, אחיו של הנשיא, קיבל זיכיון לתחנות סחר עם האינדיאנים ולמכירת טובין לחיילים, שהיו מקור מושחת לרווחים.
ככל שמחיר הסחורות ששילמו האינדיאנים והחיילים היה גבוה יותר, הרווחים היו גבוהים יותר.
גם מכירת כלי נשק לשבטי אינדיאנים עוינים הותרה, כדי לגרוף רווחים נוספים.
הרווחים חולקו לשאר השותפים למעשי השחיתות.
נפוצו שמועות שדלאנו איים על גרנט שהוא יחשוף את מעשי אחיו לציבור כאשר הנשיא כפה עליו להתפטר.
הוא אמר לגרנט שהוא יעזוב את תפקידו בשקט לאחר שחקירות הקונגרס בנוגע למעשי ההונאה כלפי האינדיאנים הושלמו.
בפברואר 1876 דיווח העיתון "ניו יורק הראלד" שאורוויל גרנט גרף כספים בארץ שבטי הסו באמצעות "הרעבת הנשים והילדים".
אורוויל גרנט העיד בפני הקונגרס, שאחיו הנשיא השפיע על מחלקת המלחמה להשיג עבורו ספינות סוחר.
אורוויל קיבל לידיו ארבע תחנות סחר וקשר קשרים עם "שותפים" שחלקו עמו מחצית מהרווחים.
עדותו של אורוויל גרמה לאחיו הנשיא מבוכה.
הציר המרכזי של טבעת האינדיאנים לא היה דלאנו, אלא מזכיר המלחמה ויליאם בלקנאפ, שב-1870 קיבל מהקונגרס סמכות למנות מוכרים בתחנות הסחר במחנות הצבא, בארץ האינדיאנים, שנשלטו על ידי מחלקת הפנים בניהולו של דלאנו.
בלקנאפ, שמינה את אורוויל גרנט כבעל זיכיון בארבע תחנות סחר, ניצל את ההזדמנות שניתנה לו בחוק לגרוף רווחים עבור עצמו.
בלקנאפ יצר שותפות סחר בלתי חוקית, בינו, בין שתיים מנשותיו, קיילב פ.
אוונס מתחנת הסחר בפורט סיל.
רווחים אלו אפשרו לבלקנאפ ולשתי נשותיו סגנון חיים בזבזני בוושינגטון שמומן בסכום של 20,000 דולר שהוא קיבל ברווחים בלתי חוקיים.
במרץ 1876 חקר בית הנבחרים את בלקנאפ ומצא אותו אשם בחמישה סעיפי הדחה.
לפני ההחלטה על ההדחה, פנה בלקנאפ במהירות לגרנט והגיש את התפטרותו.
בלקנאפ הושם במעצר בית שהוטל עליו על ידי גרנט במהלך משפטו בסנאט.
אף על פי שבסופו של דבר זוכה בלקנאפ, שמו הטוב נפגע במידה כזו שהוא מעולם לא שב אל החיים הפוליטיים.
הן בריסטו, והן מזכיר המדינה המילטון פיש, דרשו שגרנט יפטר את דלאנו.
גרנט דחה את הדרישה, ואמר לפיש, "אם דלאנו יתפטר כעת, תהיה זו נסיגה תחת אש, וההתפטרות תתקבל כהודאה באשמה".
באמצע אוגוסט היה ברור שדלאנו לא יוכל להישאר במשרתו.
דלאנו הציע שהוא יתפטר וגרנט הסכים, אך גרנט לא נתן פומבי לכך.
בסופו של דבר הכריז גרנט שב-19 באוקטובר 1875 הוא קיבל את התפטרותו של דאלנו, לאחר שבריסטו איים להתפטר בעצמו אם דלאנו לא יוחלף.
במקומו של דלאנו מינה גרנט את זכריה צ'נדלר, שעד מהרה יזם רפורמות בתחום השירות הציבורי ובתחומים נוספים במחלקת הפנים.
ניהול המחלקה על ידי דלאנו נחקר על ידי הקונגרס, על ידי צ'נדלר ועל ידי ועדה נשיאותית מיוחדת.
התנהלותו האישית נמצאה ללא רבב, אך שמו הטוב כאיש ממשל ישר וכשיר, ניזוק, והוא מעולם לא שימש יותר במשרה ציבורית כלשהי.
באפריל 1876 אישרה "הוועדה על ההוצאות במחלקת הפנים" שריד הקים קרנות חשאיות בלתי חוקיות לטובת רווחיו של ג'ון דלאנו, ושקולומבוס דלאנו הודה לריד וגם אמר לו "להיזהר לא לעשות דבר שעלול להיות מראית עין למעשה עוולה כלשהו".
ב-26 בספטמבר 1875 מסר דלאנו מכתב לנשיא גרנט, בו הוא הגן על התנהלותו במהלך כהונתו כמזכיר הפנים.
בתמצית הדברים, הוא טען שהיקף הפעילות והמורכבות של המחלקה גרמו לו קשיים להתנהל באופן יעיל.
דלאנו ציין שהוא התפטר בשל כוונתו לשוב לעסקיו ולענייניו הפרטיים באוהיו.
הוא הצביע על כך שמשימותיו כמזכיר הפנים היו "מייגעות, קשות, ועדינות", זאת בשל העובדה שהוא נדרש לפקח על חמישה משרדים נפרדים: משרד הקרקעות הכללי, הלשכה לענייני אינדיאנים, משרד הפנסיות, משרד הפטנטים, ומשרד החינוך, בנוסף ל"כמות אדירה של עניינים שונים שלא ידועים לאף אחד למעט אלו הקשורים להם".
דלאנו גם הזכיר לגרנט שמשרד הקרקעות עסק במענקי קרקע מורכבים לטובת רשת הרכבות, לצד נושאים שהיו קשורים לפתרון מענקי קרקעות בקליפורניה, אריזונה וניו מקסיקו, זאת בשל העובדה שאזורים אלו היו קודם לכן תחת שלטון ספרד ולאחר מכן תחת שלטון מקסיקו.
בנוסף, הלשכה לענייני אינדיאנים עסקה ב"שאלות מורכבות, עדינות, ומציקות" רבות שנבעו מהסכמים קודמים עם האינדיאנים.
דלאנו המשיך ויידע את גרנט שכאשר היה עליו להחליט בסוגיות בין טוענים מתחרים על בעלות על קרקעות, אלו שהוא פסק נגדם יצאו לעיתים קרובות בהצהרות שגויות ומטעות במקום לקבל את הפסדם, דברים שנזקפו לרעתו.
דלאנו סיכם את מכתבו בטענה שתקופת כהונתו הייתה מוצלחת, ויידע את הנשיא שמחלקת הפנים "מעולם לא הייתה במצב יותר מוצלח או טוב יותר בהשוואה למצב בו היא נמצאת כעת"
מחליפו של דלאנו בתפקיד מזכיר הפנים, זכריה צ'נדלר, לא הלין על משימותיו במחלקת הפנים, ומיד פתח בחקירה בנוגע לחשדות בשחיתות.
צ'נדלר מצא דברים שונים בהשוואה להסבריו של דלאנו לגרנט והחליט שהמחלקה צריכה רפורמה כללית.
במהלך החודש הראשון שלו בתפקיד, הוא פיטר את כל הפקידים בחדר אחד של משרד הפטנטים.
הוא הבחין שכל אחד מהשולחנות היה פנוי, והגיע למסקנה שהעובדים היו מעורבים בשחיתות, או שהם חסרו את היושרה לבצע רפורמות במחלקה.
כמעט עשרים עובדים במחלקה התבררו כפיקטיביים.
הם נוצרו על ידי רשת מושחתת שנועדה להונות את הממשלה ולקבל תשלום על עבודות שלא בוצעו כלל.
צ'נדלר גם פיטר פקידים בלתי כשירים שהרוויחו מכך שהעבירו את משימותיהם לעובדים בשכר נמוך יותר ושלשלו לכיסם את הפרשי המשכורות.
בנוסף, פישט צ'נדלר את נוהלי משרד הפטנטים, וגרם לבקשות הפטנטים להיות מוגשות באופן קל יותר ולהפחתת ההוצאות של המבקשים.
בדצמבר 1875 אסר צ'נדלר על פעילותם של אנשים שנודעו בשם "פרקליטי האינדיאנים", שטענתם להיותם מייצגי האינדיאנים בוושינגטון הוטלה בספק.
הוא גילה שהלשכה לענייני אינדיאנים הייתה המשרד המושחת ביותר, והחליף את הנציב ואת הפקיד הראשי שלה.
בנוסף ללשכה לענייני אינדיאנים חקר צ'נדלר את משרד הפנסיות.
תוצאות הבדיקה בעניין משרד זה הובילו לזיהוי פנסיות רבות שהתקבלו במרמה ולהפסקתן, מהלך שחסך לממשלה הפדרלית מאות אלפי דולרים.
צ'נדלר גם ביטל כ-800 מענקי קרקעות שהושגו במרמה שאושרו במהלך כהונתו של דלאנו כמזכיר הפנים.
לאחר התפטרותו שב דלאנו למאונט ורנון, שם, במשך עשרים השנים הבאות, הוא שימש כנשיא הבנק הלאומי הראשון של מאונט ורנון.
במשך שנים רבות הוא היה חבר בחבר הנאמנים של , שהעניק לו תואר דוקטור לשם כבוד במשפטים.
בין התרומות שהוא העניק לקולג' היה אולם שנקרא על שמו, בניין זה היה בשימוש עד שנחרב בשריפה ב-1906. אחוזת לייקהולם שבבעלותו, שנבנתה ב-1871 בפאתי מאונט ורנון, היא כיום חלק מ.
רייט, שופט מאינדיאנה, בתקיפת דלאנו בפינת רחוב בוושינגטון הבירה ב-12 באוקטובר 1877. רייט, שהיה סוכן הלשכה לענייני אינדיאנים במחלקת הפנים בתקופה בה כיהן דלאנו כמזכיר הפנים, הורשע במעשי הונאה והאשים את דלאנו.
ביום התקיפה היה דלאנו בחברת וולטר ה.
סמית, הפרקליט לשעבר של מחלקת הפנים.
רייט הואשם בכך שעורר את הריב כאשר הטיל ספק ביושרו של דלאנו כמזכיר הפנים ואז הכה את דלאנו במקל ההליכה שלו.
רייט טען שדלאנו הטריד אותו מילולית ושהוא חש שנכפה עליו להגן על עצמו.
דלאנו לא סבל מפציעות רציניות.
ההגנה של רייט בבית המשפט נחלשה עקב עדות שלאחר התקיפה הוא זקף אותה לזכותו, והצהיר שהוא היה ממשיך בתקיפה אם עוברי אורח לא היו מתערבים בנעשה.
רייט נדון למאסר של 30 יום ולקנס של 1,000 דולר.
ב-8 באפריל 1880 חנן הנשיא רתרפורד הייז את רייט, ועונש המאסר שהוטל עליו בוטל בתנאי שישלם את הקנס.
ב-3 בדצמבר 1889 נבחר דלאנו כנשיא האיגוד הלאומי של מגדלי הצמר, קבוצת שדלנות שהתארגנה לקדם את הגנת המחירים על תעשיית הצמר הלאומית.
האיגוד הוקם ב-1865 ונעשה פעיל יותר בשנות ה-80 כתגובה לירידה בהגנה על ייצור הצמר המקומי.
מגדלי הצמר התמודדו עם תחרות הולכת וגוברת מעבר לים ומספר הכבשים בענף ירד מ-50 מיליון ב-1883 ל-40 מיליון ב-1888.
קולומבוס דלאנו נפטר במאונט ורנון ב-23 באוקטובר 1896. הוא נטמן בבית הקברות מאונד ויו המקומי.
קולובוס שחור (שם מדעי: Colobus satanas) הוא מין של פרימט מהסוג קולובוס החי באפריקה המשוונית במדינות הרפובליקה של קונגו, גבון, גינאה המשוונית כולל האי ביוקו וקמרון.
אורכו של הקולובוס השחור 50 עד 70 סנטימטרים וזנב באורך 62.5–88 סנטימטרים.
משקלו של הזכר 10 עד 15 קילוגרמים ואילו הנקבה שוקלת 10 עד 11 קילוגרמים.
כמעט כול גופו של הקולובוס הוא בצבע שחור למעט הפנים והאוזניים בניגוד לשאר המינים בסוגו שהם בעלי פרווה שחורה-לבנה.
הקולובוס השחור חי ביערות הגשם של אפריקה המשוונית.
הוא לרוב ימצא בצמרות העצים, אך ירד לצורך ליקוט אגוזים.
הוא ניזון בעיקר מזרעים, פירות, עלים, פרחים, אגוזים כמו דקל השמן, אירוקו, פיקוס ואגוז קולה.
הקולובוס השחור חי בקבוצות הכוללות 10 עד 20 קופים שכוללות גם זכרים וגם נקבות.
לרוב הם מתרבים בתוך הקבוצה, לעיתים לאחר מאבק בין זכרים שונים.
לאחר 195 ימי היריון הנקבה ממליטה צאצא אחד שמגיע לבגרות מינית בגיל 6 שנים אצל זכרים ו-4 שנים אצל נקבות.
צאצאי הקולובוס השחור נולדים עם פרווה חומה שהופכת בהמשך לשחורה.
לא ניתן לגדל את הקולובוס השחור בשבי בשל סוג המזון ובית הגידול הנדרש.
הטורפים של הקולובוס השחור הם נמרים, פיתוניים, שימפנזות, עיט כתר וחתול זהוב אפריקני.
הקולובוס השחור נמצא על פי הרשימה האדומה של IUCN במצב השימור פגיע עקב ציד, בירוא יערות ואוכלוסייה קטנה.
קולולי או קולוגלי (טורקית:kul oğlu = "בן של שרת" או "של עבד"; בערבית: الكراغلة קראע'לי) הוא קבוצה אתנית-חברתית שהתהוותה בצפון אפריקה בימי השלטון העות'מאני, בעיקר בעת הדייליק של אלג'יר, הדייליק והבייליק של תוניס והדייליק של טריפולי.
הקולולי היו בנים מקשרי תערובת של עות'מאנים, דוברי טורקית, לרוב יאניצ'רים או פקידים ונשים מקומיות ממוצא ערבי או ברברי.
השם נגזר מטורקית - "קול" משמעותו "שרת" או "עבד" במובן של משרת האימפריה העות'מאנית, ו"אולי" (שנכתב "אוגלי", "אוגלו") משמעותו "בן".
בטורקית הם ידועים כ"טורקים קולולי" Kuloğlu Türkleri.
עם הקורולי הידועים ניתן להזכיר את חוסיין ביי, מייסד השושלת אל-חוסיין התוניסאית ששלטה בתוניס 252 שנה.
כך היה גם אחמד ביי שריף, הביי האחרון של קונסטנטין באלג'יריה.
בימינו קיימות עדיין באזור המגרב בצפון אפריקה משפחות צאצאיות של קבוצה זו.
הן התבוללו בחברה המקומית אולם שמרו לפעמים כמה ממסורותיהן הקולינריות.
כמו כן על זיקה אל הזרם החנפי (להבדיל מהמגרבים השורשיים הקשורים לאסכולה המאלכית) ושומרות שמות משפחה ממקור טורקי.
קולומבוס הוא מרכז קניות גדול הנמצא בדרום מוסקבה.
קולומבוס הוא אחד ממרכזי הקניות והבידור הגדולים ביותר במוסקבה, הממוקם בנפת צ'רטאנובו המרכזית
על כביש ורשבסקויה וצמוד לתחנת המטרו פרז'סקאיה .
המתחם העצום מכיל למעלה מ-350 חנויות.
בחברת Concept Design, פיתחו את הקונספט האדריכלי למרכז הקניות קולומבוס, כולל פרויקטים של עיצוב חזית ועיצוב פנים, ועיצוב הנוף בתוך מרכז הקניות.
העבודה בוצעה בשיתוף פעולה עם חברת הייעוץ הבינלאומית Cushman & Wakefield .
האדריכלים קיבלו השראה מסנטרל פארק בניו יורק - מרחב ציבורי ייחודי עם תנועת הולכי רגל פשוטה ואינטואיטיבית.
קוּלוֹן (בלועזית: Coulomb, סימון מדעי: C) היא יחידת מידה במערכת היחידות הבין-לאומית (ה-SI) שנקבעה למטען חשמלי.
יחידה זו קרויה על-שם הפיזיקאי הצרפתי שארל-אוגוסטן דה קולון.
מאז בשנת 2019, הקולון מוגדר מוגדר כ- יחידות מטען בסיסיות (יחידת המטען הבסיסית שווה למטען האלקטרון בסימן חיובי).
בתיל מוליך הנושא זרם של אמפר אחד, כמות המטען החשמלי העוברת דרך נקודה נתונה במשך שנייה אחת שווה לקולון אחד.
הכוח החשמלי הפועל בין שני מטענים בגודל קולון אחד הנמצאים במנוחה זה ביחס לזה, ניתן על ידי חוק קולון ושווה בקירוב ל- ניוטון.
מטען של קולון אחד מתאים לכ- , יחידת המטען בה משתמשת מערכת יחידות cgs.
יש לציין שבמערכת cgs המטען החשמלי מוגדר אחרת, לא רק בגודלו אלא גם במהותו, ולכן ההמרה בין המערכות איננה ישירה (כמו המרה מקילומטרים למיילים) אלא תלויה בהקשר הרחב יותר של המערכת הפיזיקלית בה עוסקים.
בהקשרים מסוימים, למשל כדי לציין את כמות המטען החשמלי האגורה בסוללות, מקובלת גם יחידת המידה אמפר-שעה, ויחידות נגזרות כמו מיליאמפר-שעה.
אמפר-שעה אחת שווה ל-3,600 קולון.
קולומביה היא המדינה ה-25 בגודל שטחה בעולם והמדינה ה-29 בעולם בגודל אוכלוסייתה, והשנייה בגודל אוכלוסייתה בקרב מדינות דרום אמריקה אחרי ברזיל והרביעית בגודל שטחה בקרב מדינות דרום אמריקה (אחרי ברזיל, ארגנטינה ופרו).
השטח שבו שוכנת כעת קולומביה אוכלס בעבר על ידי שבטים ילידיים שהיגרו מצפון ומרכז אמריקה, כגון שבטי מוייסקה, קיומבאיה וטאיירונה.
הספרדים הגיעו בשנת 1499, והחלו תקופה של כיבוש ויישוב, קולוניזציה, שבסופו של דבר הובילה להקמת מלכות המשנה של גרנדה החדשה (שהכילה את המדינות קולומביה, ונצואלה, אקוודור ופנמה) ובירתה בוגוטה.
עצמאות מספרד הושגה בשנת 1819, אבל כבר בשנת 1830 רפובליקת קולומביה הגדולה התמוטטה כתוצאה מפרישתן של ונצואלה ואקוודור.
קולומביה המודרנית, ביחד עם פנמה, נהייתה לרפובליקת גרנדה החדשה.
האומה החדשה התנסתה בפדרליזם כשהקימה את הקונפדרציה הגרנדית בשנת 1858, ולאחר מכן את ארצות הברית של קולומביה בשנת 1863, עד שלבסוף הוכרז על רפובליקת קולומביה בשנת 1886. פנמה פרשה מהרפובליקה בשנת 1903.
לקולומביה עבר עשיר של שלטון חוקתי, והמפלגה הקונסרבטיבית והמפלגה הליברלית, שהוקמו ב-1843 ו-1848 בהתאמה, הן שתי המפלגות העתיקות ביותר ששרדו באמריקות.
למרות זאת, מתיחות בין שתי המפלגות הובילה לעיתים קרובות לאלימות, במיוחד במלחמת אלף הימים (1899–1902) וב- La Violencia (האלימות), החל מ-1948. מאז 1960, כוחות ממשלתיים היו מעורבים בעימותים עם מתקוממים שמאלניים וכוחות צבאיים-למחצה ימניים.
הסחר בקוקאין החמיר את המצב, והעימותים החריפו באופן ניכר החל משנת 1990. למרות זאת, למתקוממים חסר הכוח הצבאי או התמיכה הציבורית הדרושה להפיכת הממשלה, ובשנים האחרונות האלימות מצטמצמת.
המתקוממים ממשיכים לבצע התקפות כנגד אזרחים, וחלקים גדולים העוטפים את האזור הכפרי עדיין תחת השפעת קבוצות גרילה, אולם הממשלה החלה במאמצים שמטרתם לאשר מחדש את שליטתה לאורך כל המדינה, וכעת ישנה נוכחות ממשלתית בכל אחד ממחוזות קולומביה.
בינתיים, למרות הדאגה מהאלימות במדינה, שיעור הרצח בקולומביה היה למשך מספר רב של שנים בין הגבוהים בעולם, אך קוצץ בכמעט חצי משנת 2002.
קולומביה היא בעלת הציבור דובר-הספרדית השני בגודלו בעולם, אחרי מקסיקו.
היא גם אחת המדינות המתועשות ביותר בדרום אמריקה.
קולומביה מגוונת מאוד מבחינה אתנית, והיחסים בין צאצאי השבטים המקוריים, הקולוניאלים הספרדיים, עבדים אפריקאיים ומהגרים מהמאה ה-20 מאירופה והמזרח התיכון הפיקו מסורת תרבותית עתיקה, שגם הושפעה מהגאוגרפיה המגוונת להפליא.
רוב המרכזים העירוניים ממוקמים ברמות הרי האנדים, אבל שטחה של קולומביה מקיף גם את יער האמזונאס, ערבות טרופיות ורצועות החוף הקריבי והשקט.
מבחינה אקולוגית, קולומביה היא אחת מ-17 המדינות שמארחות את רוב זני כדור הארץ.
מקורה של המילה "קולומביה" בשמו של כריסטופר קולומבוס (Cristóbal Colón בספרדית, Cristoforo Colombo באיטלקית).
את המילה הגה המהפכן פרנסיסקו דה מירנדה, ככינוי לכל העולם החדש, ובמיוחד לשטחים ולקולוניות שהיו תחת מרות ספרד ופורטוגל.
השם אומץ לאחר מכן על ידי רפובליקת קולומביה הגדולה שהוקמה ב-1819 והורכבה משטחיה של מלכות המשנה של גרנדה החדשה (המדינות המודרניות: קולומביה, פנמה, ונצואלה ואקוודור).
בשנת 1830, כשוונצואלה ואקוודור התפצלו, אזור הקונדינאמארקה שנשאר הפך למדינה חדשה: הרפובליקה של גרנדה החדשה.
בשנת 1858 גרנדה החדשה שינתה את שמה רשמית לקונפדרציה הגרנדית, ובשנת 1863 לארצות הברית של קולומביה, ולבסוף אימצה את שמה הנוכחי - רפובליקת קולומביה - בשנת 1886.
המתיישבים הראשונים בדרום אמריקה עברו בהכרח דרך קולומביה בדרכם מצפון.
שבטים אלו הותירו אחריהם עדויות ארכאולוגיות רבות ביניהם כלים שמעידים על רמה אמנותית גבוהה.
בקולומביה לא התבססה לפני הכיבוש הספרדי אימפריה אחת, כגון האצטקים במקסיקו או בני האינקה בפרו, ובאזור שלטו מספר תרבויות עצמאיות, ביניהן תרבויות המואיסקה, נריניו, קימבאיה ועוד.
תרבויות מפותחות שהתבססו בסן אגוסטין ובטייראדנטרו הרבה לפני הכיבוש הספרדי הותירו אתרים ארכאולוגיים מרתקים של פסלים וקברים.
בני טאירונה, שהתבססו סמוך לחוף הקריבי, פיתחו מעט לפני הכיבוש הספרדי תרבות מורכבת והותירו אחריהם את "העיר האבודה" (), אחת הגדולות שבערים העתיקות בדרום אמריקה.
הספרדי הראשון שהגיע לחופי קולומביה היה אלונסו דה אוחדה, שנחת בקולומביה ב-1499. ב-1508 החל וסקו נונייז דה בלבואה בכיבוש חלקה הצפוני של המדינה, והיה לאירופי הראשון שהגיע לאוקיינוס השקט.
אחריהם באו ספרדים נוספים, שהשמועות אודות חפצי הזהב בהם משתמשים השבטים המקומיים הציתו את דמיונם, אך רק ב-1525 הקים רודריגו דה באסטידאס את סנטה מרתה, העיירה הספרדית הראשונה באזור.
ב-1533 נוסדה גם קרטחנה, בה התרכז במהרה הסחר הספרדי באזור.
בסיוע המחלות המידבקות שעשו שמות באוכלוסייה המקומית, השלימו הספרדים תוך שנים ספורות את כיבוש רוב חלקי קולומביה מהילידים, תוך שהם מתקדמים משלושה צירים שונים, ומקימים בדרכם את הערים קאלי, פופאיאן ובוגוטה.
לאחר הכיבוש החלו המצביאים הספרדים להיאבק על השליטה באזור, וכדי להשכין שלום הקימו הספרדים את האודיינסייה המלכותית של סנטה פה בממלכת גרנדה החדשה, כפי שנקרא אז האזור).
עם גידול האוכלוסייה הספרדית בדרום אמריקה הוחלט על חלוקה מנהלתית חדשה, וגרנדה החדשה (שהייתה עד אז כפופה למלכות המשנה של פרו) הוכרזה ב-1717 כמלכות משנה עצמאית, שהשתרעה על פני קולומביה, ונצואלה, אקוודור ופנמה של ימינו, היא מלכות המשנה של גרנדה החדשה.
כבירת היחידה המנהלתית הפכה בוגוטה לעיר מרכזית, שאמנם לא הגיעה לרמתן של לימה ומקסיקו סיטי אך התפתחה כמרכז חשוב של הספרדים בדרום אמריקה.
אך המרירות ההולכת וגוברת של המתיישבים כנגד השלטון המרכזי בספרד בשלהי המאה ה-18 הובילה בסופו של דבר למרד גלוי.
הדבר אירע כאשר נפוליאון כבש את ספרד והמליך את אחיו כשליט המושבות.
ב-20 ביולי 1810 התכנסו בכירי המתיישבים בבוגוטה והקימו אספת נציגים עצמאית; בהמשך אותה שנה הוכרזה גם עצמאות מלאה.
ההכרזה הובילה למלחמת עצמאות ארוכה ורבת-תהפוכות, תחילה נגד חילות נפוליאון ולאחר מכן נגד הספרדים כשנפוליאון נוצח ומלכי ספרד חזרו לשלוט במדינתם.
את המערכה הוביל סימון בוליבאר, הגיבור הלאומי, אשר ניצח בסדרה של קרבות ולבסוף הכריע את המערכה בקרב בויאקה בשנת 1819. הניצחון איפשר לבוליבאר ולחבריו להכריז על הקמת רפובליקת קולומביה הגדולה, שכללה גם את פנמה, ונצואלה ואקוודור.
הרפובליקה החדשה לא החזיקה מעמד זמן רב.
בוליבאר, שתמך בשלטון ריכוזי, נבחר אמנם לנשיא בשנת 1821, אך עד מהרה התברר שאין ביכולתו לשלוט בשטח רחב כל כך, והמדינה התפצלה ב-1830 לשלוש מדינות נפרדות - ונצואלה, אקוודור ו'גרנדה החדשה', ששטחה כלל גם את פנמה.
אך המאבק על דמותה של המדינה, בין המפלגה השמרנית-ריכוזית למפלגה הליברלית-פדרלית, לא שכך, ובמאה ה-19 התחוללו במדינה לא פחות משמונה מלחמות אזרחים.
בשנת 1863 שונה שם המדינה לארצות הברית של קולומביה וב-1886 היא קיבלה את שמה הנוכחי, רפובליקת קולומביה.
המתיחות הפוליטית נמשכה והידרדרות המצב הכלכלי שבא לידי ביטוי באינפלציה גבוהה רק החמיר את המצב.
ב-1899 התקיימו בחירות שהבטיחו ניצחון לשמרנים שכבר היו בשלטון.
הליברלים טענו לזיוף הבחירות ובאוקטובר של אותה שנה פרצה מלחמת אזרחים חדשה שנודעה כמלחמת אלף הימים.
המלחמה הייתה עקובה מדם וגבתה את חייהם של יותר מ-100 אלף איש.
בסופו של דבר הובסו המורדים הליברלים ברוב שטחי קולומביה ועיקר המערכה התרכזה במחוז פנמה.
התערבות של ארצות הברית שדאגה לאינטרסים שלה בבניית תעלת פנמה באותן השנים הביאה להסכם שנחתם על אונייה אמריקאית ויסקונסין (הסכם ויסקונסין) שהביא לפרישתו של מחוז פנמה מקולומביה והפיכתו לרפובליקה עצמאית ב-1903.
המחצית הראשונה של המאה ה-20 בקולומביה התאפיינה בסדר יחסי לתקופה הקודמת ובהתפתחות כלכלית אינטנסיבית.
ההגמוניה השמרנית נמשכה עד 1930 כאשר נבחר נשיא ליברלי אנריקה אוליה הררה.
בתקופתו היו סכסוכי גבול עם פרו שהסתיימו עם ניצחון קולומביאני.
ב-1934 אלפונסו לופס פומרחו הליברלי נבחר לנשיא.
בתקופתו נוסדה מערכת הסתדרות העובדים במדינה, הוכרז על זכות לשביתה וניתנו זכויות אזרח לנשים.
במלחמת העולם השנייה הייתה קולומביה נייטרלית, אך כשהסתמנה תבוסתן של מדינות הציר, הכריזה קולומביה מלחמה עליהן באופן סמלי.
תקופת היציבות בקולומביה הסתיימה ב-9 באפריל 1948 כאשר חורחה אליעזר גייטן, מועמד לנשיא מטעם הליברלים, בעל נטייה מרקסיסטית שהיה מאוד פופולרי בקרב השכבות החלשות של האוכלוסייה, נורה למוות בידי מתנקש בבוגוטה.
המתנקש נהרג על ידי המונים ברחוב ומהר מאוד המהומות פרצו ברחבי הבירה.
המהומות התפשטו ברחבי המדינה וכך התחילה תקופה של מלחמת אזרחים חדשה בין הממשלה השמרנית לגרילות הליברליות, שקיבלה את השם "לה ויולנסיה" ([תקופת] האלימות).
המלחמה הייתה עקובה מדם, גבתה למעלה מ-200 אלף הרוגים, והמוני פליטים, בעיקר מאזורים כפריים, שגורשו מאדמותיהם בידי כוחות הממשלה.
ב-1953 התרחשה הפיכה צבאית והגנרל השמרני גוסטבו רוחס פינייה שלט במדינה ביד קשה.
המפלגה הליברלית נתמכה בידי המפלגה הקומוניסטית וגרילות כפריות.
הסכסוך נמשך 10 שנים והסתיים עם חתימת הסכם קואליציוני ל-16 שנים בין הליברלים לשמרנים.
ההסכם חידש את הבחירות והבטיח רוטציה בין נשיא שמרני לליברלי כל 4 שנים.
למרות ההסכם לא כל הגרילות התפרקו מנשקן וחלק ממנהיגיהן הפכו לראשי כנופיות של שודדים.
רובם נהרגו על ידי הצבא והמשטרה, אך אחד מהם, מנואל מרולנדה ולס, שרד והקים ב-1964 גרילה בעלת אידאולוגיה קומוניסטית בשם "הכוחות המזוינים המהפכניים של קולומביה, הידוע בראשי תיבות FARC.
שנה לאחר מכן נוסדה גרילה קומוניסטית נוספת בשם ELN.
גרילות אלה קיימות עד היום.
ארגוני הגרילה שהציגו את עצמם כלוחמים למען צדק ושוויון חברתי, מימנו את עצמם בשוד, חטיפות, גביית "מס מהפכה" מהאוכולוסייה, ומאוחר יותר בסחר בסמים.
כתגובה לגרילות הקומוניסטיות החלו להופיע גרילות מהימין שנקראו "פרמיליטריוס", כגון הארגון MAS – muerte a secuestradores (מוות לחוטפים) שנוצר כתגובה לחטיפת אחותו של סוחר סמים ידוע.
במקביל החלו להתגבש ארגונים שעסקו בייצור וסחר בסמים, הנקראו "קרטלים" (cartel).
בהתחלה היה מדובר במריחואנה, אך מהר מאוד הפך הקוקאין, שגודל ויוצר בקולומביה ונמכר בעיקר בארצות הברית, למוצר הרווחי ביתר עבור ארגוני הפשיעה.
לקראת שנות ה-80 של המאה ה-20 האלימות הפוליטית בקולומביה הפכה קשורה קשר הדוק לעסקי הסמים, בהם עסקו הקרטלים והגרילות משמאל ומימין.
דמות בולטת בסחר הסמים הקולוביאני הייתה זו של פבלו אסקובר, מנהיג בלתי מעורער של הקרטל של מדיין.
הוא שילב בין עסקי הסמים לפעילות פוליטית וחברתית, כגון שיקום שכונות עניות של מדיין וכך הפך לדמות פופולרית בקרב האוכלוסייה הענייה בעיר.
דרכו הפוליטית הסלולה בקוקאין אף הביאה אותו לקונגרס הלאומי ב-1982, אך שר המשפטים לארה בונייה דאג לכך ש-1984 אסקובר גורש מהקונגרס.
פעילותו של השר באותה השנה הביאה גם לפירוק הבסיס של הקרטל באזור יער טרופי בדרום המדינה, שכלל מעבדות ואף שדה תעופה.
התגובה לא אחרה לבוא והשר נרצח.
הייתה זו נקודת פתיחה של חזית נוספת של מלחמת אזרחים דה-פקטו שקולומביה הייתה שקועה בה מזה עשרות שנים – מלחמת סמים.
לקראת סוף שנות ה-80 הקרטל של מדיין היווה איום של ממש על ממסד המדינה.
הטרור השתולל בערים הגדולות: מכוניות תופת פוצצו ליד בנייני ממשלה, בנקים, בניין מחלקת הביטחון האדמיניסטרטיבי.
נרצחו שופטים, כולל שופטים מבית המשפט העליון, פוליטיקאים בולטים, בהם שלושה מועמדים לנשיאות וכן בכירי המשטרה.
שיא הטרור היה בנובמבר 1989 כשאנשי הקרטל פוצצו מטוס נוסעים שהמריא מבוגוטה לקאלי, בכוונה להתנקש במועמד לנשיאות ססאר גוויריה.
בפיגוע נרצחו 107 איש, ביניהם אזרחי ארצות הברית, אך הסתבר שגוויריה לא היה על הטיסה.
ב-1990 גוויריה נבחר לנשיא והכריז על מלחמה טוטאלית נגד ארגוני הסמים, בתמיכה של ארצות הברית, כשקולומביה התחייבה להסגיר לארצות הברית את ברוני הסמים הקולומביאנים.
ב-1991 נעצר והוסגר לארצות הברית דנדני מוסקרה, בכיר הרוצחים של הקרטל, האחראי על הפיגוע במטוס, והוא מרצה בימינו מאסר עולם.
תשתית הקרטל נחלשה מאוד, מעבדות רבות הושמדו, אנשי מפתח רבים נהרגו או נעצרו והוסגרו לארצות הברית.
ב-2 בדצמבר 1993 הרשויות הקולומביאניות הצליחו לאתר את פבלו אסקובר במדיין והוא נורה למוות תוך ניסיון להימלט.
הייתה זו נקודת שבירה במלחמה של ממשלת קולומביה בקרטלי סמים.
אחרי חיסולו של אסקובר והתפרקות הקרטל של מדיין, הגיע תורו של יריבו המרכזי, הקרטל של קאלי, שפורק ב-1998.
דעיכת הקרטלים הביאה להרגעה משמעותית של המצב הביטחוני בערים הגדולות, אך באזורים הכפריים נמשכה המלחמה בגרילות, שהשתלטו על תעשיית הסמים.
באמצע שנות ה-90 צמחו ארגוני "הגנה עצמית" שמטרתם הייתה להילחם בגרילות הקומוניסטיות.
ארגונים אלה אוחדו למיליציה ימנית קיצונית הידועה בשם AUC (כוחות ההגנה העצמית המאוחדות של קולומביה) ונתמכו על ידי אלה שהיו מאוימים על ידי הגרילות: בעלי אדמות עשירים, אנשי עסקים, חברות להפקת נפט ויהלומים וכן באופן בלתי רשמי על ידי חלק מהצבא והממשל.
ה-AUC התאפיינו באכזריות רבה וביצעו מעשי טבח רבים באזרחים הכפריים שלטענת הארגון היו תומכי הגרילות.
סוף שנות ה-90 ותחילת שנות ה-2000 היא השיא של האינטנסיביות של הלחימה שבה היו מעורבים שלושה צדדים: צבא קולומביה, גרילות השמאל הגדולות FARC ו-ELN וגרילת הימין AUC.
שיחות השלום עם גרילות השמאל שיזם הנשיא אנדרס פסטרנה לא הניבו תוצאות משמעותיות.
התגברה טקטיקת החטיפות מצד הגרילות, שחטפו בין היתר גם אזרחים זרים, כולל אמריקאים וישראלים.
מצב זה וכן הפיגועים של 11 בספטמבר בארצות הברית וכן הקשר בין ה-FARC לאל-קאעידה הביאו לכך שממשל בוש הכניס את הגרילות הקולומביאניות לרשימת ארגוני הטרור והציע סיוע לממשלת קולומביה במלחמה נגדן.
ב-2002 נבחר הנשיא אלווארו אוריבה שהיה ראש עיריית מדיין ומושל אנטיוקיה.
אביו של אוריבה היה חקלאי עשיר שנרצח ב-1983 בידי ה-FARC.
תקופת כהונתו של אוריבה כנשיא התאפיינה באפס סובלנות כלפי ארגונים חמושים בלתי חוקיים, הן משמאל והן מימין, והן ארגוני הסמים.
מדיניות זאת זכתה לגיבוי ומימון (מעל 3 מיליארד דולר) מצד הממשל האמריקאי שכונה "תוכנית קולומביה" (Plan Colombia).
הביא לפירוקה של המיליציה הימנית AUC ונקט יד קשה נגד ה-FARC וה-ELN ובכך הביא להחלשות חסרת תקדים של הגרילות, וכן להורדה משמעותית של הפשיעה ולהחזרת תחושת הביטחון לאזרחים הקולומביאנים והחזרת האמון בכוחות המשטרה והצבא בקרב הציבור.
במסגרת "תוכנית קולומביה" הציע אלטרנטיבות כלכליות לחקלאים מגדלי הקוקה והביא לציצמום ניכר של גידול צמח זה בשטחי המדינה.
ב-2006 נבחר לכהונה שנייה ברוב חסר תקדים בהיסטוריה הפוליטית של קולומביה.
במרץ 2008 כוחות הצבא הקולומביאני תקפו באקוודור והרגו את ראול רייס, מנהיג הזרוע הצבאי של FARC, פעולה שהביאה למשבר דיפלומטי עם אקוודור וונצואלה (תחת שלטונו הנאו-קומוניסטי של הוגו צ'אווס).
למרות ניסיונו של אוריבה להכניס תיקון לחוקה שיאפשר את הארכת כהונתו לקדנציה נוספת, בית המשפט החוקתי פסק שהדבר מנוגד לחוקה ובבחירות בשנת 2010 נבחר תומכו של אוריבה, חואן מנואל סנטוס.
סנטוס החליט לשים קץ לסכסוך עם הגרילות וב-2012 חודשו שיחות השלום עם FARC ו-ELN החלשות, אך עדיין פעילות, בתיווך של מדינות אירופה ואמריקה, כהשיחות מתקיימות בקובה.
ב-2015 נהרג מנהיג הגרילה המרקסיסטית הקטנה ELP.
באוגוסט 2016 נחתם, בתיווך נציגי נורווגיה וקובה, הסכם שלום בין קולומביה למחתרת ה-FARC.
ב-2 באוקטובר באותה שנה התקיים בקולומביה משאל עם לאישור ההסכם.
50.23% מהבוחרים הצביעו נגד, מול 49.76% שהצביעו בעד, וההסכם נדחה.
ב-2016 פרץ משבר עם ונצואלה השכנה, על רקע המשבר הכלכלי העמוק שהיא עוברת, כאשר נשיא ונצואלה ניקולס מדורו הורה על גירוש אלפי קולומביאנים מהמדינה בטענה שהם עוסקים בהברחת מוצרי ייסוד לקולומביה ומסייעים לאופוזיציה.
במאי 2021, על רקע המשבר הכלכלי הבינלאומי שנגרם כתוצאה ממגפת הקורונה, החלה מחאת התנגדות לרפורמה כלכלית שהייתה צפויה לגרום להעלאת מיסים.
המחאות הוסלמו למאבקים אלימים בין כוחות הביטחון למפגינים, במהלכם דווחו ארגוני זכויות אדם וכלי תקשורת על עשרות הרוגים לא חמושים, בין היתר בנסיבות שיוחסו במשטרה לניסיון פריצה לבניין הקונגרס.
בעקבות המחאות הודיע הנשיא איוואן דוקה כי יוותר על הרפורמה.
עד לאחרונה, הנשיא נבחר יחד עם סגן הנשיא לכהונה אחת בת ארבע שנים.
באוקטובר 2005, הקונגרס הקולומביאני שינה את החוקה כדי לאפשר לנשיאים להיבחר מחדש לעוד כהונה.
ראשי ערים וממלאי תפקידים אחרים יכולים להיבחר לכהונה בת שלוש שנים ולא יכולים להיבחר שוב מיידית.
ביוני 2025, במהלך מערכת הבחירות המקדימות לנשיאות, נורה מיגל אוריבה , שהיה מועמד לנשיאות מטעם מפלגת המרכז הדמוקרטי, כחודשיים לאחר הירי מת מפצעיו.
אמו של אוריבה, הייתה עיתונאית בשם דיאנה טורביי שנחטפה בשנת 1991 על ידי קרטל מדיין בהנהגתו של פבלו אסקובר, ונהרגה במהלך ניסיון חילוץ.
תחומי הייצוא העיקריים של קולומביה כוללים מוצרי צריכה שהייצור שלהם עתיר ידיים עובדות, נפט, פחם, קפה (קולומביה היא אחת היצרניות הגדולות בעולם של קפה) ופרחים (קולומביה היא היצואנית השנייה של פרחים אחרי הולנד).
במהלך השנים סבלה קולומביה משם רע שהרחיק תיירים בשל איומי ארגוני הגרילה השונים ופשיעה אלימה.
בשנים האחרונות האיומים והאלימות ירדו והתיירות בקולומביה מתפתחת לאחרונה במהירות.
מדריך לונלי פלנט בחר בקולומביה כאחד מעשרת היעדים המומלצים בשנת 2006. היא ידועה בשל השילוב של חופים קריביים ופסיפיים יחד עם מרחבי ג'ונגל ואתרים בעלי מזג אוויר נעים בגבהים, כמו בסביבות הבירה בוגוטה, המטבח הקולומביאני, אתרים של ארכיטקטורה קולוניאלית, מוזיקה ופולקלור אינדיאני.
קולומביה היא המדינה ה-25 בגודלה בעולם והרביעית בגודלה בדרום אמריקה.
היא ממוקמת באזור הצפוני-מערבי של דרום אמריקה, והמדינות השכנות לה הן ונצואלה וברזיל במזרח, אקוודור ופרו בדרום, ופנמה בצפון-מערב.
האוקיינוס האטלנטי שוכן מצפון לה, דרך הים הקריבי, ובמערבה נמצא האוקיינוס השקט.
מלבד הגבולות עם המדינות בדרום אמריקה, רפובליקת קולומביה חולקת גבולות ימיים עם המדינות הקריביות - ג'מייקה, האיטי והרפובליקה הדומיניקנית, ומדינות מרכז אמריקה - הונדורס, ניקרגואה וקוסטה ריקה.
דרום המדינה מהווה חלק מיער האמזונאס, שהוא יער הגשם הטרופי הגדול בעולם.
גאולוגית, קולומביה מורכבת משני גושים גדולים, האחד מושקע בתוך האוקיינוס האטלנטי והים הקריבי ומכסה אזור בגודל 828,660 קמ"ר, והשני הוא הקרקע הנגלית המורכבת מרכס הרי האנדים ומישורי הליאנוס, המחולקים עם ונצואלה, ומכסים אזור של בערך 1,143,748 קמ"ר.
מאפייני פני השטח של קולומביה יוצרים תבניות הרים מורכבות.
השליש המערבי של המדינה הוא המסובך ביותר, החל מחוף האוקיינוס השקט במערב, דרך שפלות חוף האוקיינוס המקוטעות, ובמזרחן הרי הבאודו, בין הרכסים הצרים והנמוכים ביותר בקולומביה.
אחריהן נמצאות שפלות ריו אטראטו/ריו סאן ג'ואן הרחבות.
בקולומביה יש רכסי הרים גבוהים המגיעים לגובה של כ-5,500 מטר מעל פני הים שכוללים פיקו קריסטובל קולון.
קולומביה היא חלק מטבעת האש, אזור המאופיין ברעידות אדמה רבות והתפרצויות געשיות.
בתוך גבולותיה של קולומביה נמצא המגוון הפיזי הגדול ביותר באזור אמריקה הלטינית, בהתחשב בגודל המדינה.
בקולומביה יש את המגוון הגדול ביותר של ציפורים ודו-חיים השוכנים בה, יותר מבכל מדינה בעולם - כרגע ידועים בקולומביה 1,815 זנים של ציפורים ו-583 זנים של דו-חיים.
נכון לשנת 2023, אוכלוסיית קולומביה מונה מעל 53 מיליון איש והיא השלישית בגודלה באמריקה הלטינית, אחרי ברזיל ומקסיקו.
תוחלת החיים במדינה היא 79 שנה (76 לגברים ו-83 לנשים) ושיעור הפריון עומד על 1.22 צאצאים לאישה.
השפה העיקרית בקולומביה היא ספרדית, אך כ-80 שפות ילידיות שונות מדוברות בקרב כחצי מיליון דוברים.
מלחמת האזרחים שהחל בשנות ה-80 של המאה ה-20 גרמה להגירה משמעותית מקולומביה.
במדינה מתקיים גיוון אתני רב.
כ-49% מן האוכלוסייה הם מסטיצו, בני תערובת של לבנים וילידי אמריקה, 37% הם לבנים ממוצא אירופי ומזרח תיכוני (לרוב ספרדי, אך קיימות גם קהילות מהגרים ממדינות אירופיות רבות), 23% הם מולאטים, בני תערובת של שחורים ולבנים, ושחורים, 3% הם בני תערובת של שחורים וילידי אמריקה וצאצאים טהורים לעמים אמריקאים ילידיים.
השחורים הם צאצאי אפריקנים שהובאו כעבדים מן המאה ה-16 ועד המאה ה-19. מאז ביטול העבדות, מדיניות לאומית של "מסטיסחה" (Mestizaje) מעודדת עירוב בין קולומביאנים ממוצא אירופי, אפריקני וילידי.
0.3% דתות אחרות (יהדות, אסלאם, בהאים ובודהיזם) ו-16.6% חסרי דת / אתאיסטים / אגנוסטיקנים.
קיימים מיעוטים קטנים של עדי יהוה ושל מורמונים, וכן מאמינים של דתות אנימיסטיות או של שילוב בין נצרות ודתות אפריקניות או אמריקניות-ילידיות.
קהילה מוסלמית קטנה מרוכזת באזור הקריבי.
הקהילה היהודית בקולומביה מוערכת ב-5,000 עד 10,000 איש.
הרבנים הראשיים של יהדות קולומביה היו בעבר הרב דוד שרבני, והרב אלפרדו גולדשמיט, כיום משמש בתפקיד הרב דוד משען.
בחלקה האמצעי של המאה העשרים הייתה תנועה גדולה של אוכלוסייה מהאזורים הכפריים לערים, אך היא הואטה, ושיעור האוכלוסייה העירונית מוערך כיום עם 77.1% מהאוכלוסייה המתגוררת באזורים עירוניים, מעל הממוצע העולמי שהיה ב-2010, 51.3% לפי האומות המאוחדות.
בתשע הנפות של השפלה המזרחית, ששטחן הכולל 54% משטח המדינה, חיים רק 3 אחוז מן האוכלוסייה.
התפלגות האוכלוסייה - רוב האנשים חיים בצפון ובמערב, שם נמצאים הזדמנויות חקלאיות ומשאבי טבע; שטחי העשב העצומים של הלוס יאנוס מדרום וממזרח, המהווים כ-60% מהמדינה, מאוכלסים בדלילות.
אוכלוסייה עירונית - 82.4% מסך האוכלוסייה (נכון לשנת 2023).
הערים העיקריות של קולומביה מפורטות להלן מבחינת חשיבות ומספר תושבים.
נתוני האוכלוסייה הם ממפקד האוכלוסין האחרון של המחלקה האדמיניסטרטיבית הלאומית לסטטיסטיקה לשנת 2021.
קולומביה הבריטית היא הפרובינציה המערבית ביותר של קנדה.
בירת קולומביה הבריטית היא ויקטוריה, והעיר הגדולה ביותר בה היא ונקובר.
בראשיתה הייתה קולומביה הבריטית מיושבת באוכלוסיית האומות הראשונות, אך החל מהמאה ה-18 אירופאים רבים קבעו בה את מושבם והפכו עד מהרה לרוב בה.
במקביל, הפכה קולומביה הבריטית למושבה בריטית, אשר בשנת 1871 הפכה לפרובינציה השישית שהצטרפה לפדרציה של קנדה.
נכון לשנת 2011 מתגוררים בקולומביה הבריטית 4,400,057 תושבים, שמרביתם ממוצא אירופאי ומיעוטם ממוצא אסייתי וילידי.
אזור קולומביה הבריטית נקרא כך לראשונה בשנת 1858, אז הקימו הבריטים באזור את מושבת קולומביה הבריטית (Colony of British Columbia).
השם נבחר על ידי המלכה ויקטוריה, מלכת בריטניה באותן השנים.
האזור נקרא "קולומביה", על שם נהר קולומביה שזורם בו, עוד שנים רבות קודם הקמת המושבה במקום.
לבסוף הוחלט להוסיף לשם סיומת – "הבריטית", על מנת להבדילו מאזורים אחרים אשר כבר ענו לשם זה באותן השנים – מדינת קולומביה שבדרום אמריקה וכן "קולומביה האמריקאית" או "דרום קולומביה", הכינויים האמריקאים לאזור אשר יהיה לימים מדינת אורגון.
קולומביה הבריטית שוכנת בין חופי האוקיינוס השקט ממערב להרי הרוקי ממזרח; היא גובלת מצפון עם טריטוריית יוקון והטריטוריות הצפון-מערביות, ממזרח היא גובלת עם הפרובינציה אלברטה, מצפון מערב היא גובלת עם מדינת אלסקה בארצות הברית, ומדרום היא גובלת עם המדינות האמריקאיות וושינגטון, איידהו ומונטנה.
שטחה של קולומביה הבריטית הוא 944,735 קמ"ר – שטח גדול במיוחד העולה על גודלן של הרוב הגדול של מדינות העולם.
קו החוף של קולומביה הבריטית משתרע מצפון לדרום לאורך כ-27,000 קילומטר והוא מאופיין בהיותו חוף סלעי, מיוער ומפורץ, כיוצר שורה של פיורדים ארוכים ועמוקים.
מול קווי החוף של קולומביה הבריטית, שוכנים למעלה מ-6,000 איים, קטנים וגדולים, שמרביתם אינם מיושבים.
75 אחוזים משטחה של קולומביה הבריטית מאופיין בטופוגרפיה הררית, כלומר גובהו עולה על 1,000 מטרים מעל פני הים.
הריה של קולומביה הבריטית כוללים כמה מרכסי ההרים הגבוהים ביותר בקנדה.
ההרים משתרעים כמעט על כל שטחה של הפרובינציה, אך אלו מרוכזים בעיקר סביב שני רכסי הרים מרכזיים – הרי הרוקי והרי החוף.
הרי הרוקי מתחילים מניו מקסיקו שבארצות הברית בדרום לאורך צפון מערב ארצות הברית, ועד לצפון קולומביה הבריטית שבקנדה.
בקנדה, הרי הרוקי מהווים את רוב גבולה המזרחי של קולומביה הבריטית עם אלברטה.
הרי החוף, משתרכים לאורך החוף הפסיפי המרכזי צפוני של אמריקה הצפונית, והם משתרעים מעט מזרחה מכל קו החוף של קולומביה הבריטית.
בין הרי הרוקי ממזרח להרי החוף שממערב, נמצאים המרחבים הפנימיים של קולומביה הבריטית, הכוללים מספר חבלי ארץ שונים: קוטניי, הקאריבו, התומפסון, אוקינגן ועוד.
שטח זה כולל אוסף מגוון של עמקי נהרות פוריים, קניונים צרים וארוכים, יערות ממוזגים, מרחבים חקלאיים, אגמים וגופי ים רבים, רמות מישוריות ואף שטחים צחיחים למחצה.
יש הטוענים שהמדבר היחידי בקנדה נמצא בדרום הפרובינציה.
60 אחוזים משטחה של קולומביה הבריטית הם מיוערים, כאשר פרובינציה זאת כוללת כעשרים אחוזים מהשטחים המיוערים של קנדה כולה.
השטחים המיוערים של קולומביה הבריטית כוללים בין השאר יערות ממוזגים ואף יערות גשם עבותים.
יערותיה אלו מתחזקים תעשיית חטיבת עצים נרחבת.
לצד שטחים מיוערים והרריים, 5 אחוזים משטחה של קולומביה הבריטית מתאים גם לעיבוד חקלאי, נתון נמוך יחסית הנובע מתנאי השטח של הפרובינציה.
המחצית הצפונית של קולומביה הבריטית מהווה שטח עצום בגודלו, אשר רובו לא מפותח כלל.
לאורך רוב ימות השנה, מכוסה אזור זה בשלגים, ושוררת בו טמפרטורה נמוכה בדרך כלל.
ביצות קולומביה הוגדרו כאתר בעל חשיבות בינלאומית לפי אמנת רמסר.
האקלים של קולומביה הבריטית הוא מגוון במיוחד ומשתנה מאוד מאזור לאזור.
החורף של קולומביה הבריטית מאופיין בטמפרטורות מתונות יחסית בהשוואה למיקום הצפוני של הפרובינציה.
דבר זה נובע מהאוויר החם הנע אל פנים הארץ ממערב וכן כתוצאה מרכס הרי החוף הקולט את רוב המשקעים הנעים ממערב, דבר השומר על תנאי אקלים מתונים יחסית בפנים הארץ.
הטמפרטורה הממוצעת בקולומביה הבריטית לחודש ינואר, שיא החורף, עומדת על 0 מעלות צלזיוס.
לעומת חלקיה הדרומיים, חלקה הצפוני של קולומביה הבריטית קולט בחורף אוויר קר המגיע מצפון – מיוקון ומאלסקה, דבר המקרין על תנאי מזג האוויר שם.
הקיץ של קולומביה הבריטית מתון אף הוא.
הדבר נובע בין השאר מזרמי המים הקרים המגיעים מהאוקיינוס השקט ממערב.
המרחבים הפנימיים של הפרובינציה עלולים להפוך לחמים יחסית בעונת הקיץ, ובשיאו של חודש יולי אפשר לצפות שם לטמפרטורה ממוצעת הגבוהה מ-20 מעלות צלזיוס.
במקביל בשאר האזורים הטמפרטורה בחודש יולי עומדת בדרך כלל על כ-15 מעלות צלזיוס.
למרות זאת בעיירה ליטון בשנת 2021 נרשמה טמפרטורה של 49 מעלות.
מרבית המשקעים בקולומביה הבריטית יורדים בעונות הסתיו והחורף.
כאמור מרבית הגשמים נקלטים בהרי החוף וכן באיי הפרובינציה (לרבות האי ונקובר), שם יורדים ממוצעים שנתיים של לא פחות מ-2,500 מ"מ גשם בשנה.
בעוד זאת, מזרחה משם כמות המשקעים יורדת ובדרך כלל נעה בין 700 ל-1,000 מ"מ בשנה.
שינויים אקלימיים ומזג אויר קיצוני בשנת 2021
בשנת 2021, אפיין את האזור מזג אוויר קיצוני.
בסוף יוני פקד את הפרובינציה גל חום היסטורי, ובשיאו נרשמו בקולומביה הבריטית 49.6 מעלות צלזיוס.
מאות תושבים מתו אז "מוות פתאומי", ככל הנראה כתוצאה מגל החום.
בנובמבר 2021, התרחש מזג אוויר חריג, שהוגדר כאירוע של פעם ב-500 שנים.
שיטפונות ענק ומפולות בוץ, גרמו להריסת כבישים, הצפת בתים, כ-18,000 בני אדם נעקרו מבתיהם ועשרות אלפי אנשים נותרו ללא חשמל.
בפרובינציה הוכרז מצב חירום, והממשל הפדרלי הבטיח להעניק עזרה משמעותית.